PACE เข้าร่วมทุนโครงการ “เพซ โปรเจ็ค” มูลค่า 8.4 พันลบ. คาดแล้วเสร็จ ก.พ.60
PACE เผย "อพอลโล เอเชียฯ-โกลด์แมน แซคส์" เข้าร่วมทุน “เพซ โปรเจ็ค” มูลค่า 8.4 พันลบ. พัฒนาโครงการมหานคร คาดแล้วเสร็จ ก.พ.60
10 ม.ค. 2560

บริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE ระบุว่า ที่ประชุมคณะกรรมการบริษัท ครั้งที่ 1/2560 เช้าวันนี้มีมติอนุมัติการเข้าลงทุนของผู้ร่วมทุนจำนวนสองราย ได้แก่ อพอลโล เอเชีย สปรินท์ โฮลดิ้ง คอมปานี ลิมิเต็ด (Apollo Asia Sprint Holding Company Limited) และโกลด์แมน แซคส์ อินเวสท์เม้นท์ส โฮลดิ้งส์ (เอเชีย) ลิมิเต็ด (Goldman Sachs Investments Holdings (Asia) Limited) ในบริษัทย่อยของบริษัท
ทั้งนี้ ผู้ร่วมทุนใหม่ทั้งสองรายจะเข้าลงทุนใน บริษัท เพซ โปรเจ็ค วัน จำกัด (PP1) และบริษัท เพซ โปรเจ็ค ทรี จากัด (PP3) เป็นจำนวนเงินทั้งสิ้นประมาณ 235,000,000 ดอลลาร์สหรัฐ หรือเทียบเท่ากับประมาณ 8,441,200,000 บาท (คำนวณจากอัตราแลกเปลี่ยนที่ 35.92 บาทเท่ากับ 1 ดอลลาร์สหรัฐ) โดยการเพิ่มทุนใน PP1 และ PP3 จำนวนประมาณ 216,200,000 ดอลลาร์สหรัฐ หรือประมาณ 7,765,904,000 บาท พร้อมให้กู้ยืมเงินจำนวน 18,800,000 ดอลลาร์สหรัฐ หรือประมาณ 675,296,000 บาท
สำหรับการเข้าลงทุนในบริษัทย่อยทั้งสองบริษัทในครั้งนี้แบ่งออกเป็นการเข้าซื้อหุ้นในบริษัทผ่านการจองซื้อหุ้นเพิ่มทุน และการให้บริษัทย่อยกู้ยืมเงิน โดยเงินลงทุนที่ได้มานี้จะนำไปใช้เพื่อการพัฒนาและทำให้โครงการมหานคร ซึ่งตั้งอยู่บนถนนนราธิวาสราชนครินทร์ รวมถึงโรงแรมบางกอก เอดิชั่นและรูฟท็อปบาร์ จุดชมวิว ออบเซอร์เวชั่น เด็ค และรีเทล มหานคร คิวบ์ ให้เสร็จสมบูรณ์ พร้อมทั้งชำระหนี้ที่มีอยู่ในปัจจุบันของบริษัทย่อยทั้งสองบริษัท คาดว่าการเข้าลงทุนดังกล่าวจะแล้วเสร็จภายในเดือน ก.พ.60
          